બેંગલુરુઃ કર્ણાટક વિધાનસભા ચૂંટણી માટે વડાપ્રધાન નરેન્દ્ર મોદી અને બીજેપી અધ્યક્ષ અમિત શાહ રવિવારે કુલ 6 રેલીઓ અને રોડ શો કરશે. મોદીની ચાર સભાઓ ચિત્રદુર્ગ, રાયચૂર, જમખંડી અને હુબલીમાં છે. જે અંતર્ગત PM મોદીએ કર્ણાટકના ચિત્રદુર્ગામાં જનસભા સંબોધિત કરી. આ રેલીમાં તેઓએ કર્ણાટકના CM સિદ્ધારમૈયા અને કોંગ્રેસ પાર્ટી પર જોરદાર હુમલો બોલ્યો હતો. બીજી તરફ, અમિત શાહ બેલગાવીમાં બે રેલીઓ અને બે રોડ શો કરવાના છે. મોદીએ શનિવારે પણ ચાર રેલીઓને સંબોધી હતી. જેમાં તેઓએ કોંગ્રેસ પર હુમલો કરતા કહ્યું હતું કે તેણે રાજ્યને લૂંટ્યા સિવાય બીજું કંઈ નથી કર્યું.